Havevandring den 7. maj 2023

Kære Kolonister,

Så har vi været på årets første havevandring og dejligt at hilse på flere af jer.

Vi kunne se, at flere havde og var flittigt i gang, så det var rigtigt dejligt at se.

**HUS NR.** vi kunne dog konstatere at flere have nr. var ret utydelige. Vi vil derfor gerne opfordre jer til at male/tegne dem op. Hav også gerne i mente, at det helst skal kunne ses tydeligt fra vejen uden at være blokeret af parkerede bil eller trailer.

Der var desværre også en del haver, som ikke levede op til vores vedtægter. Disse haver vil modtage en særskilt henvendelse fra Erik.

Vi vil gerne påpege, at en del af foreningens lejeaftale med kommunen er baseret på, at vi skal holde området pænt og tiltalende jv. vores vedtægter, også for beboere i området omring os. Vi kan vel alle blive enige om, at vi ønsker en velholdt og eftertragtet kolonihaveforening.

Vi ved, at der kan opstå tilfælde, hvor det kan være svært at vedligeholde sin have – kontakt os gerne, i stedet for at lade den stå hen, så finder vi en løsning sammen.

P Å M I N D E L S E

Vi skal bede jer om at respektere, at kørsel med maskiner (både benzin & el), ikke må finde sted fra lørdag kl. 18:00 til mandag kl. 07:00 i perioden fra 1. maj til 31. august.

Med venlig hilsen

*Bestyrelsen*

*Skovhøjen 4700*

**Udsendt den via mail og lagt på foreningens hjemmeside skovhojen4700.dk**